Държавен вестник, бр. 23, 2018 г., стр. 140

СТР.  140	
Д Ъ Р Ж А В Е Н  В Е С Т Н И К 	
БРОЙ  23
Дорзопатии (М40-М54)
М40 и М41 Кифоза, лордоза и сколиоза (гръбначни изкривявания)
Степента на деформацията се измерва в градуси по метода на Коб (Cobb). 
При сколиоза със стойности до 15° се решават по буква „в“;
– от 16° до  30° вкл. се решават по буква „б“.
При сколиоза над 30° се решават по буква „а“.
М42.0 Ювенилен остеохондрит на гръбначния стълб (Morbus Scheuermann-Mau)
При освидетелстване на лица с болестта на  Шоерман-Мау се имат предвид: тежестта на  морфологичните изменения, 
завършено вкостяване на епифизарните ядра, засегнатият сегмент на гръбначния стълб, нарушенията на функцията му и 
развитието на мускулатурата. Лицата със засягане до три прешлена, с леко клиновидно снижение на един- два прешлена, 
с незначителни функционални нарушения   са годни по всички графи.   
(М45 – М49) Спондилопатии
М45 Анкилозиращ спондилит (болест на Бeхтeрев)
М46.1 Сакроилеит
Решенията са дадени в табличната част.
(М50 – М54) Други дорзопатии
(М50 – М51) Увреждания на междупрешленните дискове
Тук се отнася едни от най-честите нозологични единици – увреждане на междупрешленен диск със или без миелопатия, 
със или без радикулопатия в шиен, гръден или поясен отдел на гръбначния стълб, възли на Шморл, структурна дегенерация 
на междупрешленния диск. За доказването им при съответните клинични данни е необходимо КАТ, МРТ и ЕМГ.
При тежки форми на дискова болест – дискови хернии на повече от едно ниво или дискова херния на едно ниво с отпадна 
неврологична симптоматика, решението е негоден по всички графи. 
При леките форми – дискова протрузия на едно ниво със сетивни прояви, по графа 1 са негодни, а по останалите графи са 
годни.
При успешно проведено неврохирургично лечение оперираните от дискови хернии по графа 1 са негодни, по графи 2 и 3 
са в забрана за плавателна длъжност до 6 месеца от операцията, по графа 4 са в забрана за водолазна длъжност до 6 месеца 
от операцията.
Решенията са дадени в табличната част.
Болести на меките тъкани (M60-M79) 
(М60-М63) Миопатии – миозит, калцификация и осификация в мускулите и други увреждания на мускулите. 
М62.4 Мускулна контрактура
(М65-М68) Увреждания на синовиалните обвивки и сухожилията – синовити и теносиновити, спонтанна руптура на 
синовията и сухожилията
(М70-М79) Други увреждания на меките тъкани – свързани с натоварване, претоварване и натиск, бурсопатии, 
фибробластични увреждания и ентезопатии.
Решенията са дадени в табличната част.
Остеопатии и хондропатии (M80-M94)
(М80-М85) Нарушения в плътността и структурата на костта – остеопороза със или без патологична фрактура, остеомалация 
при възрастни и нарушения  в целостта на костите.
М84.1 Незарастнала фрактура (псевдоартроза)
Лъжливите стави са резултат най-вече на прекарани открити фрактури на крайниците. При тях обикновено е показано 
оперативно лечение. Случаите се решават по буква „б“.
(М86-М90) Други остеопатии
М86 Остеомиелит. При случаите на хроничен огнестрелен, травматичен и хематогенен гноен остеомиелит с постоянни 
или периодично отварящи се фистули, със склонност към изостряне на процеса, с хроничен тромбофлебит, както и с 
увреждане на паренхиматозни органи се подвеждат по буква „а“ на рубриката. След преболедуване от остеомиелит, ако 
в продължение на три години след клиничното оздравяване няма рецидив, освидетелстваните са годни по всички графи. 
М91.1 Юношеска остеохондроза на бедрената таблична част (Morbus Legg-Calve-Perthes). Прекаралите болестта на Пертес 
с настъпили значителни вторични изменения на тазобедрените стави, с ограничение на движенията в тях и нарушена 
походка, с деформация на главата на бедрената кост и дегенеративни изменения на тазобедрените стави, дори при запазени 
движения в тях, както и претърпелите оперативно лечение се подвеждат по буква „а“ на рубриката.
Прекаралите болестта на Пертес без оперативно лечение с пълно възстановяване на главата на бедрената кост: по графа 1 
са негодни, а по останалите графи са годни след излекуване. 
М92.5 Ювенилна остеохондроза на тибия и фибула (Morbus Osgoot-Schlatter). Освидетелстваните по графа 1 са негодни 
в  случаите, когато в областта на туберозитас тибие има наличие на възпалителен процес (зачервяване, оток, болки). При 
липса на такива изменения освидетелстваните по всички графи са годни 
М93.2 Дисекиращ остеохондрит на колянната става (Morbus  Konig). При дисекиращ остеохондрит на колянната става, 
установен клинично и доказан артроскопски и/ли на ядрено-магнитен резонанс, случаите се подвеждат по буква „б“.
Други увреждания на костно-мускулната система и съединителната тъкан (M95-М99)
М95.4	
Придобита деформация на гръдния кош и ребрата
При деформации на гръдния кош вследствие прекарани възпалителни процеси, травми, оперативни интервенции или 
други причини, годността се определя не по формата на гръдния кош, а въз основа на настъпилите смущения на органите 
в гръдния кош – бял дроб, сърце, големи кръвоносни съдове, хранопровод, трахея и др.
Решенията са дадени в табличната част.